Ola Vigen Hattestad

Ola Vigen Hattestad (sündinud 19. aprillil 1982 Ørjes Østfoldi maakonnas) on endine Norra murdmaasuusataja, kes oli eelkõige tuntud sprinterina. Ta on kahekordne maailmameister ja olümpiavõitja.

Hattestad sai vabatehnika sprindis 2006. aasta taliolümpiamängudel Torinos üheksanda koha. 2009. aasta maailmameistrivõistlustel Liberecis võitis ta kuldmedali nii individuaalsprindis kui ka sprinditeates.

2010. aasta taliolümpiamängudel Vancouveri tuli ta klassikasprindis 4. kohale. 2011. aasta maailmameistrivõistlustel Oslos võitis sprinditeates hõbemedali. 2014. aasta taliolümpiamängudel Sotšis võitis ta kuldmedali vabatehnikasprindis.

Maailma karikavõistlustel debüteeris Hattestad 2002–2003 hooajal Holmenkolleni etapil. Esimese poodiumikoha maailma karikavõistlustel sai ta Göteborgis 16. märtsil 2005, kui tuli kolmandaks vabatehnika sprindis. Esimene võit tuli talle klassikasprindis 15. veebruaril 2007 Changchunis. MK-sarja võitis ta sprindi arvestuses hooaegadel 2007–2008, 2008–2009 ja 2013–2014.

Sportlaskarjääri lõpetamisest teatas ta 2018. aasta mais.

Saavutused

Olümpiamängudel  

 2010  Vancouveris
 4. koht klassikasprindis
 2014  Sotšis
  olümpiavõitja vabasprindis
 4. koht sprinditeates

Maailmameistrivõistlustel  

 2009  Liberecis 
  maailmameister vabatehnikasprindis
  maailmameister sprinditeates (klassika)
 2011  Oslos 
  hõbemedal paarissprindis (klassika)
 2015  Falunis 
  pronksmedal klassikasprindis

Maailma karikavõistlustel

Maailma karikas 

 Üldkarikas
 3. koht: 2009
 Sprindi karikas 
 1. koht: 2008, 2009, 2014
 2. koht: 2011

Ola Vigen Hattestad osales karjääri jooksul individuaalarvestuses 117 maailma karikavõistluste etapil ja jõudnud poodiumile 32 korda, millest 13 korda kõige kõrgemale astmele.

Maailma karika etappide võidud

Välislingid 

 Ola Vigen Hattestadi koduleht norra keeles
 

Norra murdmaasuusatajad
Sündinud 1982